NETFLIX-ALKUPERÄISSARJA
Töpinää tassuihin!
Pidätkö...
Kaaroista kylässä koirien?
Pidätkö...
Auttavasta tassusta ystävien?
Pidätkö...
Kun ajoneuvo jok'ikinen
Käy vauhdin hurmassa
Täällä Hurttalassa
Anna mennä, töpinää
Pysähdymmekö?
Emme ikinä
Eli ei muuta kuin töpinää
Töpinää tassuihin!
"Pim-pom-päivä"
Huomio, matkustajat.
Tässä puhuu ilmalaivapilottinne, Kiri Haukku.
Huomio, matkustajat.
Tässä puhuu ilmalaivapilottinne, Kirmo Haukku.
Huomio, lapset, ilmalaivaa lentävä äitinne puhuu.
Mutta voitte kumpikin olla apupilottejani Lapsi mukaan töihin -päivänä.
-Voimmeko lentää silmukoita? -Tottahan toki.
-Voimmeko tehdä kieppejä? -Tietenkin.
Voimmeko tehdä mukkelispyörrön laiskalla sateenkaarella?
Ehkä, jos kerrot mikä se on.
Tai ehkä jompikumpi teistä
haluaa tulla kanssani ovikelloliikkeeseen.
Ei kiitos, isä.
Kuulostaa hienolta. Jospa ensi vuonna?
Tajuan kyllä. Ovikellopuoti ei vastaa ilmalaivaa.
Selvä. Nappaan vain salkkuni ja lähden töihin.
Kuulkaas, tulette ilmalaivaani
aina Lapsi mukaan töihin -päivänä.
Minusta yksi teistä saisi mennä isän mukaan.
Se merkitsisi hänelle paljon.
Mainio idea. Pidä hauskaa, Kirmo.
Niin teen.
Sillä menen ilmalaivaan!
Minä kai menen ovikelloliikkeeseen.
Isäsi rakastaa ovikelloja. Ehkä sinäkin.
Hyvä on, äiti. Voin kokeilla.
Hienoa. Haen sinut päivän lopussa
erityisajelulle ilmalaivassa.
Huomio, matkustajat. On ollut ilo lentää kanssanne.
Hei, isä. Voisinko tulla kanssasi ovikelloliikkeeseen?
Todellako? Tahdotko mukaani?
Isä, ei se iso juttu ole.
Niinpä, aivan. Tytär vain toteuttaa isäukon unelmaa.
Ei se iso juttu ole. Haenpa kaksipaikkaisen.
Jes! Hän tulee ovikelloliikkeeseen!
Rakastan sitä, että ovikelloja on miljoonia erilaisia!
Löytyy summereita, tiukuja, helistimiä ja soittorasioita,
mutta minusta klassista pim-pomia ei voita mikään.
Rakastan sitä niin, että tein siitä autoni torven.
Onpa siistiä!
Sinäpä sen sanoit! Alkuperäistä ei voita mikään!
Puhuit ilmalaivasta.
Niin, äiti vie minut myöhemmin lennolle.
Kyllä, ilmalaiva on toki huikea. Älä kuitenkaan mollaa ovikelloja.
Sillä nehän soittavat mollia takaisin. Tajusitko?
Mitä seuraavaksi?
Kiri, kuuletko tuon?
En kuule mitään.
Tismalleen. Täällä vallitsee hiljaisuus ennen asiakkaiden tuloa.
Kutsun sitä tyyneksi pim-pomin edellä.
Ensin pitää testata myyntitavara.
Voimmeko siis soitella joitain ovikelloja?
Emme. Voimme soitella kaikkia ovikelloja!
Älä ujostele. Anna soida!
Olet luonnonlahjakkuus. Katsopa tätä.
Pim-pom, pim-pom
Ovikellolla rakkauden
Vau! Tuo oli mahtavaa, isä! Keksitkö tuon lennosta?
En. Olin ennen laulajana bändissä.
Tuo oli yksi lauluistamme.
Olitko bändissä?
Kauan aikaa sitten. Minulla on kai siitä kuva jossain.
Se oli karvametalli-bändi nimeltä Yövihi.
Oletko tuossa? Mikä hiuksiasi vaivaa?
Kuten sanoin, siitä on aikaa.
Ja kirjoititteko laulun ovikelloista?
Tietenkin. Olen aina rakastanut ovikelloja. Niin olet sinäkin.
Ankkaovikello!
Haukuin sille hulluna ollessani pentu. Rakastin sitä!
Tiedän. Koska jokaiselle koiralle löytyy ovikello.
Siksi avasin tämän puodin.
Avaamisesta puheen ollen, haluatko soittaa kelloa avaamiselle?
Isoa kelloako? Jes!
Milloin asiakkaat saapuvat?
Aamuryntäykseen kolme, kaksi...
Tuossapa piisaa koiria.
Ei se mitään. Meillä piisaa ovikelloja.
Minä esittelen ne, sinä soitat. Tarkkaile häntiä.
-Miksi? -Silloin on löytynyt oikea kello.
Sillä hännät eivät valehtele.
Kaltaisesi iso koira vaatii ison ovikellon.
Kiri, soittaisitko Ronsukelloa?
Näytät koiralta, jolla on vauhdikas elämä.
Eli sinulle sopisi ehkä... Vauhti kellossa?
Antakaa kun arvaan. Muutitte vasta uuteen kotiin
ja etsitte ovikelloa.
Mutta sen verran hiljaista, ettei pentunne herää torkuiltaan.
Miten sinä...
Olen tehnyt tätä kauan. Kiri?
Tulette rakastamaan Tuulikelloa!
Pidätkö tästä ovikellosta, Fanny?
Taas hän on piilosilla. Se on hänen lempileikkinsä. Fanny!
Tiedän, missä hän on.
Löysit Ankkaovikellon.
Se oli minunkin suosikkini pentuna.
Aamuryntäyksen jälkeen
tulee aamutyvi.
Mutta pieni pim-pom-tauko tekee hyvää.
Totta, korvissani soi yhä.
Hei, Kösse!
Hyvää päivää. Katselen vain valikoimaa.
Katsotaas...
Tuo on Kösse.
Tai kuten kutsun häntä:
"Kas kas -Kösse."
Hän kun ei ole ikinä löytänyt ovikelloaan.
Isä, voinko auttaa häntä löytämään sen?
Toki. Kokeile onneasi.
Ei, ei, ei...
Hei, Kösse! Vaikutat etsiväsi
hauskaa ja jännittävää ovikelloa. Kuten tällaista!
Hmm... Enpä usko.
-No jaa. -Siten ne ovikellot soi.
Nousukiito voi muuttua hetkessä syöksykierteeksi.
Ihan kuin ilmalaivat.
Mikä tuo ääni on?
Pim-pom-pulmapaljastin.
Nadja-neidillä näyttäisi olevan ovikello-ongelmia.
Sitten menoksi.
Menemmekö korjaaman sen?
Takuulla. Töpinää ovikellotassuihin!
Pidättekö hattuovikellostani?
Olen pahoillani, mutta en. Pääratas on rikki.
Minulla on liikkeessä uusi ratas. Siihen asti voit käyttää tätä.
En pidä tuosta ovikellosta.
Isä? Ratas ei ole rikki, vaan vain vääntynyt.
Voin ehkä korjata sen.
Kokeile sitä nyt, Nadja-neiti.
Vau. Miten teit tuon?
Skootterissani on samanlainen ratas.
Pidätkö ovikellostasi nyt, Nadja-neiti?
Kyllä pidän! Se on pim-pom-verraton!
Hälyttääkö tuo toisen ovikellon rikkoutumisesta?
Ei. Se ilmoittaa lounaasta.
Mutta parasta päivässä oli aamuryntäys.
Vai oliko se Fannyn löytyminen?
Vai Nadja-neidin ovikellon korjaaminen?
Tiedätkö mitä? Kaikki oli parasta!
Joku taisi saada ovikellokuumeen.
Todellako? Kuka? Ovatko he kunnossa?
Ei. Tarkoitan, että sinäkin pidät ovikelloista.
Koska ovikellot eivät vain ilmoita jostakusta ovella.
-Ne tuovat meitä yhteen. -Olet oikeassa.
Ja ellen olisi tullut töihin kanssasi,
en olisi tiennyt sitä.
Fanny?
Onko siellä kaikki hyvin?
Fanny piilottelee taas. Oletteko nähneet häntä?
Emme, mutta voin löytää hänet. Sillä jokaiselle koiralle löytyy ovikello.
Ja Fannyn ovikello on Ankkaovikello!
Seuratkaa haukahduksia!
Fanny?
Haukunta kovenee.
Eli Fannyn pitäisi olla... Täällä!
Fanny!
Isä, Fanny tykkää tosissaan Ankkaovikellosta.
Ajatteletko samaa kuin minäkin?
Ole hyvä, Fanny.
Hei, isä, tarvitsen kaksi Sumusummeria ja Kilikellon.
Tulossa.
Hei, Kiri! Oletko valmis tulemaan erityiselle ilmalaivalennollesi?
Tekemään pari silmukkaa?
Kuulostaa kivalta, mutta se ei vastaa ovikelloliikettä.
Isänsä tyttö. Nähdään kotona.
Hyvää päivää. Katselen vain valikoimaa.
Kas kas -Kösse palasi.
Kokeilen vielä kerran.
Ovikelloja on miljoonia erilaisia, hra Kösse.
Löytyy summereita, tiukuja, helistimiä ja soittorasioita.
Mutta minusta klassista pim-pomia ei voita mikään.
Tämä on ovikelloni. Kiitos oikein paljon!
Hyvää päivänjatkoa!
Hyvin tehty, Kiri. Alat olla melkoinen ovikellojen myyntikoira.
Mitä voin sanoa? Opin parhaalta.
Tule, meidän pitää laittaa ovikelloja esille.
Jes!
Mutta pistetään vähän musiikkia taustalle.
Pim-pom ovikellolla rakkauden
Isä, tuo on se laulusi!
Niinpä onkin.
Pim-pom, pim-pom Ovikellolla rakkauden
Pim-pom
Ovikellolla rakkauden
Pim-pom, pim-pom Ovikellolla rakkauden
"Esterata"
Tuo on Henrik Hännän torvi!
Eli on Kuonokuskien haasteen aika!
Eli minun on mentävä! Otetaan kisa sinne!
Viimeinkin. Sain enemmän tilaa.
Vielä viisi minuuttia, Kotko.
Ei enää minuutteja, Sesse!
On haasteen aika!
Lopeta tööttääminen, Muusi. Yritän nukkua.
En se minä ole, Nakki. Se on Kuonokuskien torvi.
Se on töötännyt jo tovin.
Mitä?
Muusi, meillä ei ole aikaa aamupalalle.
On mentävä.
Selvä. Otan tämän munakkaan evääksi.
Torven ääni tuli täältä. Missä Henrik on?
Henrik on tässä!
Kuskikokelaat, tervetuloa uuteen Kuonokuskien haasteeseen!
Vilkaistaan pistetaulukosta tiimien tilanne.
Kahden haasteen jälkeen Kiri ja Sesse ovat tasoissa Nakin ja Muusin kanssa.
Näillä siis yksi piste.
Takana tulevat Siru-Muru ja Jalo ilman pisteitä.
Siru-Muru, buuaatko meille?
En, buuaan olemattomille pisteillemme.
Älkää huoliko. Haastetta riittää vielä.
Ja se tiimi, jolla on lopussa eniten pisteitä,
voittaa paikan Kuonokuskeissa!
Se olemme me, Sesse!
Väärin. Se olemme me.
Kuka haluaa pekonia ja pekonimunakasta?
Tästä voimme siirtyä päivän haasteeseen,
eli Hyvän Henrikin esterataan.
Teitä odottaa Nappulakeko,
Luusilta
ja Liekaliuku.
Ensimmäinen maaliviivan ylittänyt tiimi voittaa.
Eli molempien tiimiläisten on päästävä maaliin yhdessä,
koska tämä on tiimihaaste.
Olen puhunut tarpeeksi.
Paikoillenne!
Valmiina!
Töpinää tassuihin!
Tervetuloa Nappulakeolle!
Miten hän ehti tänne ennen meitä?
Koska hän on Henrik Häntä. Lisäksi hän ajoi.
Nappulakeon haasteessa...
No, senhän tajuaa jo nimestä. Töpinäksi!
Hei, Kiri. Sinun olisi pitänyt pyytää häneltä kyytiä,
koska tarvitset sitä, kun tulet
tarvitsemaan kyytiä...
Kerro tuon lorun loppu voittoni jälkeen.
Epäreilua! En sanonut herjaani loppuun!
Eikö heidän pitäisi odottaa meitä?
Ehkä? En tajua, mitä on meneillään.
Voimmeko syödä näitä nappuloita?
Siru-Muru, odota! Tämä on tiimihaaste.
Jos tahdomme voittaa, meidän on pysyttävä yhdessä.
Olet oikeassa. Kuten sirkuksessa sanotaan: "Kaksi pelleä voittaa yhden."
Et päihitä minua, Nakki. Unohda voitto.
Unohdin, että edes olet tässä kisassa.
Unohtamisesta puheen ollen, unohditteko tiimiläisenne?
Olemme lähes huipulla.
Ai niin, olemme yhä keon juurella.
Onpa paljon nappuloita. Voinkohan viedä loput kotiin?
Sinnittele, Sesse! Olen tulossa!
Minä tulen ensin, Muusi!
He menevät väärään suuntaan!
Aivan. He nimittäin rikkoivat sirkuksen tärkeintä sääntöä.
Yhtään kumikuonoa ei jätetä.
Tule, kamu.
Tuohon suuntaan, Muusi.
Lisää nappuloita!
Anteeksi, Sesse. Intouduin päihittämään Nakin.
Se ei toistu.
Ei se mitään. Haluat voittaa ja niin minäkin.
Tsemppiä, Muusi. Vasen, oikea, vasen oikea.
Nyt tajuan.
Vasen, oikea ja oliko sitten taas vasen?
Siru-Muru ja Jalo saivat jo Nappulakeon kiivettyä!
Eli on aika nappulasurffata.
Surffataan! Voin olla lauta!
Selvisitte! Yrittäkää sitten ylittää Luusillat.
Mutta varokaa, sillat joustavat,
ettekä tahdo pudota pallokuoppaan.
Minä tahdon! Rakastan pallokuoppia!
En pidä korkeista paikoista. Tai putoilusta.
Tai pallokuopista. Tai mistään noista yhdessä.
Älä huoli, Sesse. Ylitämme sillan hujauksessa.
Eivät nämä sillat jousta pahasti. Pystymme tähän helposti yhdessä.
Aivan. Varsinkin, jos tartun häntääsi.
Hieno idea, Sesse! Silloin väliimme ei tule mikään.
Kiri!
Siinä hän vipeltää. Pompitaan vauhdilla, Muusi!
Nakki!
Hyvin ajateltu, Siru-Muru. Nuorallatanssin opetuksesi toimii.
Jep. Kiire pudottaa, hitaasti varmistaa.
Hädin tuskin tunnen sinua, Sesse!
Sesse?
-Voi ei! -Voi, kyllä!
Tiimikavereillanne tuntuu olevan pallo... Kuopassa.
Jee, palloja! Jee, Muusi! Jee, Muusi pallojen seassa!
Sesse!
Muusi!
Kiire pudottaa.
Hitaasti varmistaa.
Siru-Muru ja Jalo siirtyvät johtoon!
Olen pahoillani! Luulin, että pitelit hännästäni.
Niin minäkin.
Jo riittää palloilu, Muusi.
Vielä viisi minuuttia? Käykö?
Näiden tikkaiden päässä on viimeinen este. Liekaliuku.
Nopea vaijerirata, joka saa teidät vinkumaan!
Vaikea uskoa, että tämä lähenee loppuaan.
Nähdään maaliviivalla!
Tämä on helppoa. Kiipeän tikkaita aamupalaksi.
Todellako? Ehkä kannattaisi syödä munakkaita aamupalaksi.
Huippu häämöttää, Sesse! Katso vain ylös.
Jep. En pidä vieläkään korkeuksista.
Kolme vaijeria kolmelle joukkueelle.
Pidä kiinni, Sesse, äläkä katso alas.
Liukuun aikaa kolme...
Kaksi...
Yksi!
Katsoin alas.
-Jip! Jee! -Nakki! Puhuitko munakkaista?
Jee!
Nakki?
Nakki!
Jip, jip, jip!
Jip, jip, jes!
Jip, jip, jip!
Sesse, olemme lähes maalissa!
Sesse? Sesse!
Voitin! Ai, kuten sinäkin.
Emme voittaneet. Nakki, tämä oli tiimihaaste.
Totta puhut, Kiri. Suorititte haasteen, muttette tiiminä.
-Jee! -Jes!
Siksi Jalo ja Siru-Muru juuri voittivat.
Hienoa työtä, Siru-Muru!
Kuten myös, Jalo!
Mutta ylitimme maaliviivan ensin.
Totta, mutta sanoin, että ensimmäinen maaliviivan ylittänyt tiimi voittaa.
Eivätkä tiimiläisenne ole täällä.
Eli koska Siru ja Jalo voittivat haasteen,
niin meillä on kolmen joukkueen tasapeli.
Näin ollen kaikilla tiimeillä on vielä mahdollisuus päästä Kuonokuskeihin!
Hyvää tiimityötä teillä.
Kiitos, Kiri.
Nakki, nyt on vuoromme suorittaa tiimiosuus. Tule.
Taidan asua tästedes täällä.
Anteeksi, halusitko munakkaasi sienillä vai ilman?
Sesse, kamu!
Anteeksi, etten ollut hyvä tiimikaveri tänään.
Keskityin liikaa voittamiseen.
Ei se mitään, Kiri. Ensi kerralla sitten.
-Hei, Muusi. -Niin, Nakki?
Sanon samaa kuin Kiri.
Tuo oli kilteintä, mitä olet ikinä lähes sanonut minulle.
Haluatko nappulanmakuisen munakkaan?
Mielelläni.
Hei! Kuka haluaa liukumaan?
Mutta tällä kertaa tiimeinä.
Jip, jip, jip!
Tekstitys: Tuomo Mäntynen